Document ID: 32005R0936

KOMISJONI MÄÄRUS (EÜ) nr 936/2005,
20. juuni 2005,
millega muudetakse määrust (EÜ) nr 14/2004 Prantsuse ülemeredepartemangude teravilja, taimeõlide ning puu- ja köögiviljatoodete sektori prognoositava tarnebilansi ning teatavate elusloomade varustamise osas
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 28. juuni 2001. aasta määrust (EÜ) nr 1452/2001, millega kehtestatakse Prantsuse ülemeredepartemangude jaoks erimeetmed seoses teatavate põllumajandussaaduste ja -toodetega, millega muudetakse direktiivi 72/462/EMÜ ja millega tunnistatakse kehtetuks määrused (EMÜ) nr 525/77 ja (EMÜ) nr 3763/91 (Poseidom), (1) eriti selle artikli 3 lõiget 6 ning artikli 6 lõiget 5,
ning arvestades järgmist:
(1)
Komisjoni 30. detsembri 2003. aasta määrusega (EÜ) nr 14/2004, millega kehtestatakse äärepoolseimate piirkondade prognoositavad tarnebilansid ja ühenduse abi teatavate oluliste inimtoiduks, töötlemiseks ja põllumajanduslikuks sisendiks ettenähtud toodete ning elusloomade ja munade tarnimiseks nõukogu määruste (EÜ) nr 1452/2001, (EÜ) nr 1453/2001 ja (EÜ) nr 1454/2001 alusel, (2) kehtestatakse prognoositavad tarnebilansid ja ühenduse toetus.
(2)
Aastase tarnebilansi jooksev täitmine Prantsuse ülemeredepartemangude puhul teraviljade, taimeõlide, puu- ja köögiviljatoodete ning samuti elusloomade varustamise osas näitab, et ülalnimetatud toodete tarnimiseks kehtestatud kogused ei vasta vajadustele, kuna nõudlus on arvatust suurem.
(3)
Ilmnes konservtomatite tarnimise vajadus. Seemnekartuli puhul on bilanssi märgitud kogused realiseeritust suuremad. Emaspühvlite, tibude ja munade puhul tuleks teatavad tarnitavate toodete omadused kooskõlastada Prantsuse ülemeredepartemangude ettevõtetes ilmnenud vajadustega.
(4)
Seetõttu tuleks eespool nimetatud toodete ja loomade osas kogused ning kirjeldused kohandada asjaomaste Prantsuse ülemeredepartemangude tegelikele vajadustele.
(5)
Käesolevas määruses sätestatud meetmed on kooskõlas kõigi asjaomaste toodete korralduskomiteede arvamustega,
ON VASTU VÕTNUD KÄESOLEVA MÄÄRUSE:
Artikkel 1
Määrust (EÜ) nr 14/2004 muudetakse järgmiselt.
1.
I lisa 1., 2., 3. ja 4. osa asendatakse käesoleva määruse I lisaga.
2.
II lisa 1., 2. ja 4. osa asendatakse käesoleva määruse II lisaga.
Artikkel 2
Käesolev määrus jõustub kolmandal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 20. juuni 2005

Labels: 17
19
3
6
18